|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-9/2016-02/621.03.2016. годинеНемањина 22-26Б е о г р а д |

**Одговор 2 на захтев за додатне информације или појашњења у вези са**

 **припремањем понуде**

 У складу са чланом 63. став 3. Закона о јавним набавкама („Службени гласник РС” број 124/12, 14/15, 68/15) објављујемо **Одговор 2** на захтев за додатне информације или појашњења у вези са припремањем понуде за јавну набавку добара - набавка комуникационе опреме за умрежавање образовних институција, број јавне набавке О-1/2016:

1. **Питање:** У погледу додатног услова дефинисаног на страни 34 од 91, под тачком 6.:

“Понуђач мора да има минимално **један реализован уговор** у последње три године од дана истека рока за подношење понуда **чији предмет је испорука, инсталација и пуштање у рад** **активне мрежне опреме** на више од 100 различитих локација у периоду не дужем од 6 месеци. Уговор може бити закључен и пре релевантног периода.”

Да ли се као доказ горе наведеног услова уместо једног уговора чији је предмет испорука, инсталација и пуштање у рад активне мрежне опреме, може прихватити да Вам понуђач достави више уговора са истим клијентом, тако да предмет једног уговора буде испорука активне мрежне опреме, а предмет другог уговора буде имплементација и пуштање у рад испоручене активне мрежне опреме на више од 100 различитих локација у периоду не дужем од 6 месеци?

Уколико је наш предлог у погледу траженог услова прихватљив, предлажемо да Образац 11/2 – потврда о референцама 2 измените у складу са горе наведеним.

1. **Одговор:**

Имајући у виду да је суштина захтева да Понуђач демонстрира референтно искуство за Наручиоца је прихватљиво уколико је референтни посао изведен кроз реализацију више уговора. У том смислу Наручилац ће урадити измену конкурсне документације и продужити рок за подношење понуда.

Нов текста услова је:

Понуђач мора да има минимално једну реферецу у последње три године од дана истека рока за подношење понуда чији предмет је испорука, инсталација и пуштање у рад активне мрежне опреме на више од 100 различитих локација у периоду не дужем од 6 месеци. Референца може бити стечена кроз један или више уговора са истим наручиоцем уз услов да кумулативно трајање уговора односно реализација посла мора бити краћа од 6 месеци.

 **2. Питање:** У вези попуњавања следећих образаца:

• 10/1 Образац - Потврда о референцама 1

• 11/2 Образац - Потврда о референцама 2

• 11/3 Образац – Потврда о референцама 3

Молимо Вас да дефинишете начин на који се могу попуњавати наведени обрасци у случају да је Референтни Наручилац страно правно лице.

Да ли је прихватљиво да Референтни Наручилац потпише поменуте обрасце који су претходно преведени на службени језик државе Референтног Наручиоца, а да се потом тако потписана потврда преведе на српски језик?

1. **Одговор:** Прихвата се попуњена на страном језику, оверена печатом и потписана од стране овлашћеног лица Потврда ранијег/референтног наручиоца. У прилогу понуђач је у том случају дужан да достави и њен превод на српски језик оверен од стране овлашћеног судског тумача. Потврда мора да садржи релевантне податке за оцену испуњености додатног услова за учествовање.

 **3. Питање:** Са обзиром на величину мреже и будућа проширења, да ли је дозвољено понудити WLC контролер који подржава DHCP proxy функционалност уместо функционалности локалног DHCP сервера?

1. **Одговор:**

Прихватљиво је понудити WLC контролер који подржава или DHCP proxy функционалност (екстерни DHCP сервер) или функционалност локалног DHCP сервера (интерни DHCP сервер).

С обзиром на дати одговор, Комисија за јавну набавку ће извршити измену и допуну конкурсне документације, тако да за добро под редним бројем 4 - Систeм зa цeнтрaлизoвaнo упрaвљaњe и нaдглeдaњe бeжичнoм инфрaструктурoм, на страни 48. Конкурсне документације, ставка „Moгућнoст кoнфигурисaњa лoкaлнoг DHCP сeрвeрa“ сада гласи: „Moгућнoст кoнфигурисaњa DHCP сeрвeрa“ – „Зaхтeвa сe мoгућнoст кoнфигурисaњa интерног (локалног) и/или екстерног DHCP сeрвeрa зa све крeирaнe WLAN-oвe на примарном делу система.“

 **4. Питање:** У тачки 3.13 - Обавезна средства обезбеђења испуњења обавеза понуђача и изабраног понуђача/добављача у подтачки А наводите да важност банкарске гаранције за озбиљност понуде мора да буде најмање колико и рок важења понуде, а за писма о намерама није наведен рок важности. Обзиром да се ради о обавезујућим писмима о намерама на њима мора бити дефинисан рок важења писма о намерама.

Да ли је и за писма о намерама рок важења 60 дана, колико је и важност понуде?

1. **Одговор:**

У понуди понуђач доставља банк. гаранцију за озбиљност понуде и није у обавези да достави Писмо о намерама за издавање банк. гаранције за озбиљност понуде.

Што се тиче Писма о намерама за издавање банкарске гаранције за добро извршење посла и Писма о намерама за издавање банкарске гаранције за отклањање грешака у гарантном року, Наручилац није у могућности да одреди рок важења ових Писама из следећет разлога:

- банкарску гаранцију за добро извршење посла изабрани понуђач је дужан да достави у року од 10 дана од дана закључења уговора. Наручилац није у могућности да предвиди дан закључења уговора, јер је неизвесно и трајање самог поступка јавне набавке (нпр. поднесе се Захтев за заштиту права који пролонгира поступак),

- банкарску гаранцију за отклањање грешака у гарантном року изабрани понуђач је дужан да достави до истека рока важења уговора, што је такође неизвестан период.

Писмо о намерама није само по себи фин. средство обезбеђења као што је то банкарска гаранција. Оно представља само изјаву банке да ће средство обезбеђења бити издато, а Наручиоцу даје својеврсну информацију о кредитној и уопште финансијској способности изабраног понуђача да добије банкарску гаранцију.

Наручилац се обавезује да врати наведена писма о намерама по добијању захтеваних банкарских гаранција по захтеву изабраног понуђача.

 **5. Питање:** У тачки 3.13 - Обавезна средства обезбеђења испуњења обавеза понуђача и изабраног понуђача/добављача у подтачки Б, став 4 наводите да банкарске гаранције и писма о намерама не смеју садржати додатне услове и рокове за реализацију. У објашњењу за издавање банкарских гаранција наводите до када ће бити њихова важност и ти рокови би били наведени на банкарским гаранцијама када буду били издати, за добро извршење посла 30 дана дуже од уговореног рока извршења и за банкарску гаранцију за отклањање грешака у гарантном року 30 дана дуже од гарантног рока. Ови рокови би били тачно утврђени према уговору и био би јасно назначен датум важења гаранција пошто је то услов  банке за издавање гаранције. Не може стајати описни рок важења гаранције.

Молимо за појашњење на које додатне рокове за реализацију мислите, обзиром да је обавезно да банкарска гаранција садржи крајњи рок важења.

1. **Одговор:**

Наручилац није навео описни рок важења гаранције већ прецизно наводи трајање банк. гаранција и то за добро извршење посла 30 дана дуже од уговореног рока извршења, а за банкарску гаранцију за отклањање грешака у гарантном року 30 дана дуже од гарантног рока. Tачан датум њиховог важења ће бити одређен када буде известан дан закључења уговора.

 Банкарска гаранција не сме да садржи никакве додатне рокове за реализацију.

1. **Питање:** На основу провере техничког захтева из Ваше конкурсне докуметације

утврдили смо да само један произвођач опреме може у потпуности да одговори на Ваш технички захтев, наиме:

- произвођачи HP i Aruba не могу да одговоре на техничке захтеве у вези са wirleless контолорима из Вашег захтева (поглавље табеле под називом “Подршка за Wifi IEEE стандард фреквенцијске опсеге” страна 49 и страна 52 конкурсне документације );

- произвођач Huawei не може да одговори на Ваш захтева у вези са хардеверским и софтверским упрграде-ом (поглавље табеле под називом “Број истовремено асоцираних бежичних тачака приступа након проширења система” страна 47 редни број 4. конкурсне документације);

- произвођач Huawei не може да одговори на захтев од минимално 400WLAN клијената по бежичној тачки приступа (поглавље табеле под називом “Број асоцираних WLAN клијената” страна 52 конкурсне документације);

- произвођач HP i Huawei не могу да одговоре на Ваш технички захтев који се односи на портове (поглавље табеле под називом “Портови” страна 51 конкурсне документације)

Како начело обезбеђивања конкуренције у члану 10. Закона о јавним набавкама, предвиђа обавезу Наручиоца да омогући што већу конкуренцију понуђача, мишљења смо да је потребно изменити технички део конкурсне документације у циљу учествовања већег броја понуђача, односно већег броја произвођача опреме.

1. **Одговор:**

Конкурсна документација и техничке спецификације су припремљене у складу са објективним потребама наручиоца с једне стране, а са друге стране истима је обезбеђена конкуренција имајући у виду да већи број произвођача, а тиме и понуђача могу да понуде предмет ове јавне набавке, те с тим у вези указујемо следеће:

а) Пoтрeбa зa трaжeним фрeквeнциjским oпсeзимa прoизилaзи из зaхтeвa дa буду пoдржaни 802.11 a/b/g/n/ac стaндaрди. Oвe стaндaрдe, на пример, пoдржaвajу слeдeћи кoнтрoлeри:

1. Aruba 7240 (http://www.securewirelessworks.com/Aruba-7200.asp)

2. CISCO 8540 (http://www.cisco.com/c/en/us/products/collateral/wireless/8540-wireless-controller/datasheet-c78-734258.html)

3. Alcatel-Lucent OAW-4750 (http://enterprise.alcatel-lucent.com/assets/documents/omniaccess\_4x50\_controller\_Datasheet\_EN.pdf)

Истo вaжи и зa бeжичнe приступнe тaчкe oвих прoизвoђaчa (видeти линкoвe кoд oдгoвaрa под в).

б) С oбзирoм дa сe тeхничким зaхтeвимa трaжи систeм, a нe сaмo jeдaн кoнтрoлeр, трaжeни зaхтeв мoжe бити испуњeн пoвeзивaњeм вишe кoнтрoлeрa (на пример stacking). Имajући тo у виду трaжeни зaхтeв мoгу зaдoвoљити сви прeтхoднo прeтхoднo пoмeнути кoнтрoлeри: Aruba 7240, CISCO 8540, Acaltel-Lucent OAW-4750.

в) Teхнички зaхтeв зa минимaлнo 400 WLAN клиjeнaтa прoистичe из зaхтeвa дa пoстojи пoдршкa oд минимaлнo 200 WLAN клиjeнaтa пo рaдиjу. Имajући у виду дa вeћинa бeжичних тaчки приступa (access point) пoдржaвajу двa фрeквeнциjскa oпсeгa, oндa je oвaj зaхтeв лaкo испунив. Нa примeр слeдeћи мoдeли испуњaвajу трaжeнe зaхтeвe:

1. Aruba AP 325 i 324 пoдржaвa 255 WLAN клиjeнaтa пo рaдиjу (http://www.arubanetworks.com/products/networking/access-points/aruba-320-series/)

2. CISCO AP 2700 i 3700 пoдржaвa 200 WLAN клиjeнaтa пo рaдиjу (http://www.cisco.com/c/en/us/td/docs/wireless/technology/apdeploy/8-0/Cisco\_Aironet\_3700AP.html)

3. Alcaltel-Lucent AP 320 пoдржaвa 255 WLAN клиjeнaтa пo рaдиjу (<http://enterprise.alcatel-lucent.com/assets/documents/OmniAccess%20AP320%20Series%20Access%20Points_datasheet_EN.pdf>)

г) Сви прeтхoднo нaбрojaни кoнтрoлeри (видeти oдгoвoр a) и нaбрojaни мoдeли бeжичних тaчaкa приступa (видeти oдгoвoр в) испуњaвajу трaжeнe зaхтeвe пo питaњу пoртoвa.

1. **Питање:** На страни број 36 конкурсне документације, наводите да је потребно да понуђач мора имати минимално једно радно ангажовано лице које ће бити ангажовано на реализацији уговора, а које поседује сертификат произвођача понуђених бежичних тачака приступа експертског нивоа са специјализацијом у области бежичне мрежне опреме. У примеру наводите произвођача Aruba i сертификат Aruba Certified Mobility, Huawei isertifikat HCIE – WLAN i Cisco sertifikat CCIE Wireless.

Како се у овом поступку због огрнаичења конкуренције техничким захтевом може понудити само опрема произвошача CISCO, једино лице које може бити агажовано на реализацији уговора, а које поседује тражени сертификат произвођача експертског нивоа са специјализацијом бежичне мрежне опреме је само лице које располаже са Cisco сертификат CCIE Wireless. Даљом провером базе сертификата лица које имају Cisco sertifikat CCIE Wireless, утврдили смо да само једно лице у Републици Србији има овај сертификат.

Како је Законом о јавним набавкам чланом 10. предвиђено да је Наручилац дужан да у поступку набавке омогући што већу конкуренцију,  сматрамо да је оваквим захтевом наручилац прекршио наведену одредбу и омогућио да у поступку учествује само један понуђач.

Из наведених разлога сматрамо да је Наручилац дужан да изврши промену свог техничког захтева и исправи конкурсну докуметацију на тај начин да више понуђача може да учествује у поступку набавке.

1. **Одговор:**

Имајући у виду одговоре на питање број 6 Наручилац констатује да навод Понуђача: „Како се у овом поступку због ограиичења конкуренције техничким захтевом може понудити само опрема произвошача CISCO“ није тачан. Додатно сваки од неколико произвођача чија опрема може бити понуђена има од неколико до неколико десетина пословних партнера који могу понудити одговарајућу опрему.Такође, постоји могућност и подношења заједничке понуде у смислу ЗЈН.

Такође, условом ни на који начин није условљено да лице са траженим сертификатом мора бити стално радно ангажовано код понуђача нити је захтевано физичко присуство лица у Републици Србији током реализације уговора односно могуће је ангажовање стручњака и из иностранства.

1. **Питање:** На страни број 33 конкурсне документације, наводите да понуђач мора да има највиши ниво партнерства код произвођача понуђене мрежне опреме и то за централизовано управљање и надгледање бежичном инфраструктуром и за бежичне тачке приступа. У примеру наводите да је то код произвођача Aruba pрихватљив ниво партнерства Platinum, за произвођача Huawei прихватљив је ниво партнерства VAP, за произвођача Cisco прихватљив је ниво партнерства Gold.

 Питање: Уколико потенцијални понуђач нуди мрежну опрему произвођача Hewlett

 Packard, који минимални ниво партнерства је прихватљив када је у питању овај

 произвођач?

1. **Одговор:**

У случају произвођача HP прихватљив ниво партнерства је Platinum